รู้ว่าไม่ควรทำอะไร ให้เขารู้ว่าคุณสนใจ บอกใบ้
คุณต้องแน่ใจก่อนนะว่าเขาไม่ได้จัดคุณอยู่ในหมวดเพื่อน และเขาก็ต้องไม่คิดว่าคุณจัดให้เขาอยู่ใน "หมวดเพื่อน" ด้วยเช่นกัน คุณต้องทำอะไรบางอย่างเพื่อขีดเส้นแบ่งระหว่างคนที่เป็น "แค่เพื่อน" กับคนที่เป็น "มากกว่าเพื่อน"  ถ้าเขาทำเหมือนคุณเป็นแค่เพื่อนคนหนึ่ง อย่าไปยอม ทำให้เขารู้เลยว่าคุณไม่ได้เข้ามาเพราะอยากเป็นแค่เพื่อน ถ้าเขาชวนคุณไปเที่ยวกับเพื่อนๆ ก็ทำตัวน่ารักๆ เข้าไว้ แต่งตัวสวยๆ เหมือนคุณไปเดต ดูว่าเขามักขอคำปรึกษาคุณเรื่องอะไร ถ้าเขาเอาแต่ถามว่าเขาจะทำยังไงกับผู้หญิงคนโน้นคนนี้คนนั้นดี เป็นไปได้ว่าเขาอาจจะคิดกับคุณแค่เพื่อน ลองเปลี่ยนเรื่องคุยและทำให้เขาเห็นว่า ฉันเองก็เหมาะจะเป็นแฟนเธออยู่นะ การบอกใบ้ให้เขารู้ว่าคุณอยากให้เขาชวนไปเดตกับการออกตัวแรงว่าคุณอยากไปเดตกับเขามากแค่ไหนนั้นต่างกัน ถ้าคุณระริกระรี้มากเกินไป คุณจะไม่เหลืออะไรไว้ให้จินตนาการเลยแถมยังดูไม่น่าครอบครองด้วยซ้ำ  อย่าแสดงท่าทางสนใจเขามากเกินไป เขาจะรู้สึกกระอักกระอ่วน ทำเป็นชิลๆ ไปดีกว่า อย่าชวนเขาไปเที่ยวด้วยกันบ่อยๆ เพราะถ้าเขาไม่รับคำชวน ก็เป็นไปได้ว่าเขาไม่ได้อยากไป อย่าบอกให้เขารู้ว่าวันหยุดเสาร์อาทิตย์ฉันว่างสุดๆ หรือตารางเวลาของฉันน่ะยืดหยุ่นมาก แต่ให้บอกเขาว่าคุณวางแผนจะทำอะไรสนุกๆ บ้าง เขาควรจะรู้สึกว่าถ้าเขาอยากเจอคุณ เขาต้องหาทางเบียดตารางแน่นเอี๊ยดของคุณเข้ามาให้ได้ ไม่ใช่ว่าคุณเอาแต่นั่งรอให้มีอะไรสนุกๆ ทำอย่างเดียว ถ้าคุณอยากให้เขาชวนคุณไปเดตจริง ๆ และรู้สึกว่าตัวเองบอกใบ้เนียนๆ ให้เขารู้ว่าคุณอยากไปเดตด้วยมาเป็นชาติแล้ว มี 2 อย่างที่คุณต้องเลือกทำคือ  ตัดใจ ถ้าคุณทำให้เขารู้ว่าคุณอยากให้เขาขอคุณเดตแต่เขากลับไม่ทำอะไรเลย เป็นไปได้ว่าเขาไม่ได้สนใจคุณมากนักและคุณก็ควรเริ่มต้นใหม่กับใครที่คู่ควรกับความรักของคุณ ออกปากชวนเขาก่อน ถ้าเขาขี้อายจริงๆ และคุณรู้สึกได้ว่าเขาก็อยากรู้จักคุณมากขึ้นด้วยเช่นกัน กล้าๆ หน่อยแล้วชวนเขาไปเดตเลย ถ้าคุณยังไม่ค่อยกล้า ให้ชวนเขาไปเที่ยวกับเพื่อนกลุ่มใหญ่ก่อน ภาษากายของคุณจะบอกให้เขารู้เองว่าคุณอยากเป็นมากกว่าเพื่อน จริงๆ แล้วก็มีเทคนิคเล็กๆ น้อยๆ ที่ช่วยให้คุณบอกเขาเป็นนัยๆ ได้ว่าคุณอยากให้เขาชวนไปเดต ตัวอย่างเทคนิคก็เช่น:  สบตาอยู่เป็นระยะ มองเข้าไปในดวงตาของเขาจนกว่าเขาจะยิ้มออกมาแล้วมองไปทางอื่น ทำให้เขารู้ว่าความสนใจของคุณอยู่ที่เขา เล่นผมตัวเองบ้างอะไรบ้าง ทำให้มันดูเซ็กซี่และแสดงออกให้เขารู้ว่าคุณชอบเขา ไม่เอาแบบลุกลี้ลุกลนนะ ไม่ว่าจะนั่งหรือยืน ควรเอนตัวไปทางเขาและปล่อยแขนไว้ข้างลำตัวหรือใช้ประกอบท่าทาง เขาจะได้รู้สึกว่าร่างกายของคุณ "เปิดรับ" การสื่อสาร หลบตามองพื้นบ้าง จะทำให้คุณดูน่ารักและสงบเสงี่ยม การอ่อยเป็นวิธีปูทางความสัมพันธ์ให้ขยับขึ้นไปอีกขั้นที่เริดสุดๆ และทำให้เขารู้ว่าคุณอยากให้เขาชวนไปเดต คุณสามารถอ่อยและบอกใบ้ให้เขารู้ว่าคุณอยากไปเดตกับเขาแบบเนียนๆ ได้โดยไม่ต้องออกตัวแรง  การพูดเสียงนุ่มๆ แต่ไม่เบาเกินไปจะทำให้คุณยิ่งน่าหลงใหลและทำให้หนุ่มที่หมายปองอยากคุยกับคุณเรื่อยๆ หาวิธีชมเขาแบบอ้อมๆ บอกให้เขารู้ว่าเขาน่ารักหรือนิสัยดีแบบที่ไม่โจ่งแจ้งจนเกินไป ยั่วอารมณ์เขาสักหน่อย โชว์ร่องอกนิดๆ หรือใส่เสื้อผ้าที่โชว์สัดส่วนที่ดีที่สุดของคุณ จำไว้ว่าเอาแค่พอประมาณ (เพราะผู้ชายก็ยังชอบผู้หญิงดีๆ อยู่) การโชว์เนื้อหนังวับๆ แวมๆ จะดึงความสนใจของเขามาที่คุณ คุณสามารถวางตัวเป็นผู้หญิงเริดๆ ได้โดยที่ยังได้รับความสนใจจากเขาด้วย แซวเขาขำๆ เกี่ยวกับสิ่งที่เขาสนใจหรือเสื้อผ้าชิ้นเด็ดที่เขากำลังใส่อยู่ จำไว้ว่าอ่อยเบาๆ พอ เพราะการอ่อยต้องค่อยเป็นค่อยไป ถ้าคุณอยากให้เขารู้ว่าคุณอยากออกเดตกับเขา คุณก็ต้องทำให้เขาเห็นว่าคุณสนใจตัวตนของเขาจริงๆ ไม่ต้องถึงขั้นหยิบเก้าอี้มานั่งสัมภาษณ์เพื่อบอกเขาว่าคุณอยากรู้ว่าเขาเป็นคนยังไงและชอบทำอะไรหรอก มานี่จะบอกวิธีให้:  ถามเกี่ยวกับสิ่งที่เขาสนใจสัก 2–3 ข้อ วิธีนี้ดูไม่รุกล้ำความเป็นส่วนตัวและผู้ชายก็ชอบเล่าเรื่องสิ่งที่เขาชอบอยู่แล้ว ผู้ชายชอบคุยเรื่องกีฬากับคนที่สนใจฟัง ถ้าคุณชอบกีฬาอยู่แล้วหรือได้อ่านเกี่ยวกับทีมโปรดของเขามาบ้าง ลองถามว่าเขาคิดว่าฤดูกาลปีนี้ทีมจะเป็นยังไง แล้วคุณจะถามคำถามต่อได้เรื่อยๆ ไปจนถึงว่าเขาเล่นกีฬาบ้างไหม บอกให้เขารู้ว่าความคิดเห็นของเขามีค่า ถามเขาว่าเขาคิดยังไงกับหนังเรื่องใหม่ที่กำลังเป็นที่ถกเถียงกันอยู่ หรือประเด็นการเมืองที่สื่อพูดกันให้แซด ระวังอย่าเลือกหัวข้อที่มันเผ็ดร้อนมากจนลงเอยด้วยการทะเลาะกัน ถ้ามีเรื่องที่คุณทั้งคู่สนใจ มันยิ่งทำให้คุณสองคนดูน่าไปเดตกันมากขึ้น พอคุณรู้จักเขามากขึ้นแล้วพบว่ามีบางเรื่องที่คุณทั้งคู่สนใจ คุณสามารถใช้ความสนใจมาเป็นเหตุผลที่จะขยับมิตรภาพขึ้นไปอีกขั้นหนึ่งได้  สิ่งที่คนส่วนใหญ่สนใจร่วมกันก็คือเพลง ถ้าคุณสองคนชอบวงดนตรีวงเดียวกัน คุณก็ชวนเขาคุยเรื่องวงดนตรีวงนั้น อาจจะบอกด้วยว่าวงนี้กำลังจะมาเล่นคอนเสิร์ตที่จังหวัดเราแล้วดูว่าเขาชวนคุณไปดูหรือเปล่า ย้ำความสนใจของคุณทั้งคู่บ่อยๆ แล้วเขาจะมีข้ออ้างกับตัวเองในการชวนคุณไปเดตมากขึ้น ดูว่าคุณสองคนชอบกีฬาทีมเดียวกันหรือเปล่า ถ้าคุณสองคนชอบทีมเบสบอลทีมเดียวกันจริงๆ ก็คุยกันเรื่องทีมนี้และถามเขาแบบชิวๆ ว่าเคยไปดูทีมนี้เล่นหรือยัง ชวนคุยเรื่องอาหาร ถ้าบังเอิญคุณสองคนพูดขึ้นมาว่าชอบกินอาหารกรีก คุณก็ถามเขาต่อได้ว่าเคยไปร้านอาหารกรีกร้านใหม่ในเมืองมาแล้วหรือยัง คุณสามารถใช้เพื่อนเป็นสะพานให้เขาขอคุณเดตได้โดยไม่ต้องออกตัวแรง ถ้าเพื่อนของคุณพูดเข้าเรื่องถูกจังหวะพอดีเป๊ะ มันจะโน้มน้าวให้เขาชวนคุณไปเดตได้ สิ่งที่เพื่อนของคุณต้องทำเพื่อให้เหยื่อของคุณติดกับก็คือ:  ให้เพื่อนของคุณสักคนไปแซวเขาแบบเนียนๆ ว่าเมื่อไหร่จะกล้าชวนคุณออกเดตสักที แต่อย่าให้เขาจับได้นะว่าคุณให้เพื่อนมาพูดกับเขาแบบนี้ ถ้าคุณอยู่กับหนุ่มคนนี้ตลอดเวลา ให้เพื่อนพูดขึ้นมาว่า "ว่าไงคู่รักคู่โปรดของฉัน เจอกันอีกแล้วนะ" มันจะอิหลักอิเหลื่อมาก แต่จะทำให้เขารู้ว่าคนอื่นๆ คิดว่าคุณทั้งคู่คบกัน ให้เพื่อนพูดถึงคุณขึ้นมาในบทสนทนาแล้วดูว่าเขาออกอาการยังไง ถ้าท่าทีของเขาบอกเป็นนัยว่าความสัมพันธ์ของคุณมีลุ้น ก็ให้เพื่อนพูดว่าคุณสองคนน่าจะทำความรู้จักกันให้มากกว่านี้ ถ้าคุณสามารถคุยกับเขาว่าแผนกิจกรรมของคุณมีอะไรบ้าง ไม่ว่าจะเป็นแผนไปดูคอนเสิร์ตหรือปาร์ตี้สนุกๆ ไปจนถึงแค่ไปซื้อกาแฟช่วงพักระหว่างคาบ วิธีนี้จะช่วยให้เขาเข้ามาอยู่ในแผนคุณได้ง่ายขึ้น ถ้าเขาสนใจแผนกิจกรรมบางอย่างของคุณขึ้นมา คุณสองคนก็อาจจะได้ไปเที่ยวกันแบบชิลๆ ที่อาจกลายเป็นเดตจริงขึ้นมาก็ได้  ถ้าสุดสัปดาห์นี้คุณจะไปปาร์ตี้สนุกๆ ก็ให้พูดขึ้นมา เขาอาจจะอยากไปด้วย โดยเฉพาะถ้าในงานมีเพื่อนๆ ที่คุณทั้งคู่รู้จัก ถ้าคุณบังเอิญเจอเขา ให้บอกเขาว่าคุณกำลังเดินเล่นหรือจะไปซื้อขนม เขาอาจจะไปกับคุณก็ได้นะ ถ้าคุณเดินกลับออกมาจากห้องเรียนหรือหลังจากทำกิจกรรมด้วยกัน ให้เนียนๆ บอกเขาไปว่าคุณหิวหรือต้องการคาเฟอีนเข้าร่าง เขาอาจจะชวนคุณไปหาอะไรกินรองท้องหรือไปดื่มกาแฟ ถ้าคุณมีแผนจะทำอะไรสนุก ๆ ในอีก 2–3 สัปดาห์ข้างหน้าก็พูดเรื่องนี้ให้เขาฟังด้วย ถ้าคุณวางแผนไว้ใหญ่โตว่าจะไปบาร์เปิดใหม่ ไปดูหนัง หรือไปคอนเสิร์ตก็ลองพูดให้เขาฟัง พอถึงเวลาเขาอาจจะอยากไปด้วยก็ได้ การให้เขารู้ตารางเวลาของคุณกับให้เขารู้ว่าคุณวางแผนจะทำอะไรนั้นต่างกัน ถ้าคุณบอกเขาว่าตารางเวลาของคุณมีอะไรบ้าง เขาก็น่าจะชวนคุณเดตถ้าตารางเวลาของคุณได้พอดีหรือถ้าเขารู้ว่าคุณมีเวลาว่าง พยายามอย่าทำตัวให้ดูยุ่งจนเกินไป ไม่อย่างนั้นเขาจะคิดว่าคุณคงไม่มีเวลาไปเดต แต่ในขณะเดียวกันก็อย่าให้ฟังเหมือนคุณว่างมากๆ จนโหยหาที่จะมีอะไรทำ  ถ้าวิชาไหนเรียนด้วยกัน ให้เขารู้ว่าช่วงไหนคุณไม่มีเรียน ถ้าเขารู้ว่าคุณมีเวลาว่าง 2–3 ชั่วโมงระหว่างรอเรียน เขาอาจจะชวนคุณไปกินข้าวกลางวันด้วยกันก็ได้ ถ้าคุณสองคนผ่านบาร์ร้านโปรดของคุณ ก็ให้พูดขึ้นมาว่า "ฉันชอบที่นี่มาก ตกเย็นวันพุธทีไรต้องมาทุกที" คำพูดนี้บอกเป็นนัยๆ ว่าเขาน่าจะมานั่งดื่มด้วยกัน ถ้าสุดสัปดาห์นี้คุณว่าง ก็บอกให้เขารู้ เช่นพูดว่า "วันหยุดเสาร์อาทิตย์ช่วง 3 สัปดาห์ที่ผ่านมาฉันหัวฟูมาก สุดสัปดาห์นี้อยากหาอะไรสนุกๆ ชิลๆ ทำจังเลย" ถ้าคุณมีร้านกาแฟร้านโปรด บอกเขาว่าคุณชอบเอางานมานั่งทำที่นี่ช่วงเย็นๆ สัปดาห์ละ 2–3 ครั้ง หลอกล่อเขาด้วยการบอกว่าในย่านนี้กาแฟร้านนี้อร่อยที่สุดหรือแนะนำเมนูเครื่องดื่มสูตรเด็ดของร้าน
อย่ายอมเป็นเพื่อนรักแอบรักเพื่อน. อย่าให้เขารู้ว่าคุณอยากไปเดตกับเขามากแค่ไหน. อย่าเสียเวลารอนานเกินไป. ใช้ภาษากาย. อ่อย. รู้จักเขาให้มากขึ้น. ใช้ความสนใจร่วมกันให้เป็นประโยชน์. ให้เพื่อนช่วยบอกใบ้. พูดว่าจะทำอะไรบ้าง. ให้เขารู้ตารางเวลาของคุณ.
https://www.wikihow.com/Get-a-Guy-to-Ask-You-Out https://www.wikihow.com/Get-a-Guy-to-Ask-You-Out https://www.wikihow.com/Get-a-Guy-to-Ask-You-Out
Know What Not to Do Let Him Know You’re Interested Drop Hints